
histoire des chirurgiens de Paris ne remonte pas au delà du 
xiii c siècle. Les documents que l'on possède sur ce qu'étaient 
la chirurgie et les chirurgiens à cette époque reculée sont peu 
nombreux, et plusieurs d'entre eux n'ont pas encore été im- 
primés ou sont peu connus : de ce nombre sont les statuts de la Con- 
frérie de Saint-Côme et Saint-Damien. 

Ce sont les plus anciens statuts de la Communauté des chirurgiens de 
Paris, car ceux qui sont insérés dans le Livre des Métiers, d'Etienne 
Boileau, du xni 1 ' siècle, semblent être plutôt un arrêté pris par le Prévôt 
de Paris que des statuts résultant de l'accord des membres de la corpo- 
ration. 

Les Statuts de la Confrérie de Saint-Côme et Saint-Damien que 
nous reproduisons, ont été vérifiés et certifiés, en 1603, par Delanoue, 
prévôt des chirurgiens, et chirurgien du roi Henri IV; en l'absence de 
la rédaction de 1268, qui est perdue, cette rédaction, de 1379, est donc 
la plus ancienne. Depuis le xrv c siècle, ces statuts ont été modifiés 
plusieurs fois. 

Il en existe une rédaction latine du xvi" siècle, qui est presque sem- 
blable à la rédaction française (j'indique les articles latins qui correspon- 
dent aux articles français). De nouvelles rédactions ont été adoptées 
encore aux xvn et xvni c siècles. 

Comme les rédactions successives des statuts l'indiquent, le mode 
d'association des chirurgiens entre eux varie suivant les temps. Ils sont 
d'abord des artisans isolés qui se réunissent en corporation au xni° siècle; 
puis ils forment la Confrérie de Saint-Côme et Saint-Damien; au 
xiv" siècle ils cherchent à s'organiser sur le modèle de la Faculté de 
médecine et ne tardent pas à constituer le Collège des Chirurgiens qui 
était composé de l'ensemble des Maîtres Chirurgiens; il avait la charge 
des cours et des examens. Ensuite les chirurgiens fondèrent un établisse- 
ment d'enseignement, situé près de l'église Saint-Côme et qui prit le nom 
de Collège de Chirurgie, lequel existait au xvn" siècle, peut-être avant. 

An xviii siècle, le Collège de Chirurgie a des professeurs qui sont 
nommés à vie, pins VAcadémie royale de Chirurgie est fondée le 
12 décembre 1731. 

L'ancienne Communauté des chirurgiens de Paris, formée au xin° siècle 
de simples artisans exerçant le métier de chirurgie, aiguillonnée par sa 
lutte séculaire avec la Faculté de médecine et avec les Barbiers, s'était 
élevée peu à peu jusqu'à former le Collège de Chirurgie cl l'Académie 
royale de chirurgie. Elle atteignit son apogée quand, le 31 août 1776, 
sous la présidence de Desault, elle prit possession de son nouveau 
Collège, où est installée aujourd'hui la Faculté de médecine. 

Dans mes recherches sur les Origines de la chirurgie française, dans 
la préparation de mon édition de Guy de Chauliac, et de celle de Henri 
de Mondeville ', j'ai été amené à étudier les documents du moyen âge, et 
en particulier les premiers Statuts des chirurgiens de Paris. — Comme 
nous sommes les successeurs de la Confrérie de Saint-Côme et Saint- 
Damien, du Collège des chirurgiens, et de VAcadémie royale de Chi- 
rurgie, j'ai pensé être agréable à mes collègues en leur offrant en l'hon- 
neur du cinquantenaire de la fondation de notre Société de chirurgie, les 
premiers statuts de nos ancêtres, c'est-à-dire ceu\ de la Confrérie de 
Saint-Côme et Saint-Damien, adoptés en 1379. 

J'ai ajouté une miniature d'un manuscrit de Guy de Chauliac, de 
l'an 1468, aujourd'hui introuvable ; elle esl extraite des Secres des Dames 
du docteur Colson, ouvrage épuisé ; elle nous montre le chirurgien faisant 
son cours assislc par saint Côme et saint Damien. 

I. bi grande Chirurgie deGuy deChauliac, composée en l'an 1363 avec une introduc- 
tion, des notes, etc., par E. Nicaise. Paris, F. Alcan, 1890, gr. in-8, 940 p. 

— Chirurgie de maître Henri de Mondeville, composée de 1306 à 1320, traduction 
française, publiée sous les auspices du Ministère de l'instruction publique, avec une 
introduction, etc., par E. Nicaise, avec la collaboration du docteur Saint-Lager et de 
F. C.liavannes. Paris, F. Alcan. 1893, gr. in-8, 986 p. 

TATUTS DES CHIRURGIENS DE PARIS 



Ce sont les Ordonnances et Statutz de la confraine St Cosme et St Damien, aux 
chirurgiens de la ville de Paris, lesquelles Ordonnances et Statutz furent ordonnées par 
feu maistre Jehan Pitaiit et autres plusieurs chirurgiens qui viraient pour ce temps. 
c'est assavoir lan de grâce mil deux cens soixante huict. 



Statuts de 1379. 



I 

Hz ordonnèrent, affirmèrent et jurèrent sur les sainctes parolles de Dieu devant 
lofficial de Paris ' qui pour ce temps vivoit, a tenir bien etloyaunient el justement a 
tousiours mais sans faillir, les ordonnances qui sensuivent. 

Il 

Premièrement, ordonnèrent les devans ditz chirurgiens, que a lobseque de chacun 
chirurgien confrère trespasse, aura, qui les demandera au Prévost, quatre cierges 
commungs ardans et la croix et le paelle de la Confrarie : Et aussy il sera tenu davoir 
laissie a ladicte Confrarie pour ledict paelle, cierges communs et ladicle croix, la 
somme de vingt solz parisis du moins, nonobstant qu il ne ait ledict poille, cierges 
communs et ladicte croix, et parmy ce, lesditz Maistres chirurgiens de ladicte Con- 
frarie seront tenuz de faire dire et célébrer une haulle messe de requiem, a dyacre 
et soubsdyacre et vigilles a trois pseaumes et trois leçons, pour lame dudict deffunct , 
et bailler durant ledict service le luminaire de ladicle Confrarie avec celui desditz 
Maistres, comme il est acoustume de faire audict service qui ce faict chacun moys en 
leglise de Messieurs Sts Cosme et Damien a Paris (art. 1 du texte latin). 

III 

Item, ordonnèrent lesditz chirurgiens, que tous Chirurgiens tant Maistres que Bache- 
liers de ladicte Confrarie viendront et seront tenuz a venir, par les sermens dessusdilz, 

t. Ce serment se faisait devant l'ofiicial a cause de la confrairie permise par M. l'Evcsque 
de Paris (note de DelanoncV 

a lobseque de chacun chirurgien Maislre trespasse. Et aussy a offrir a la messe. Et 
si ilz défaillent, ou cas quil leur sera faict assavoir ou intime du Prévost de ladicte 
Confrarie ou du clerc ordonne a ce, ilz seront tenuz de paier deux solz parisis au 
prouffict de ladicte Confrarie, par les sermens dessusditz : Et mesmement se ilz sont 
a Paris et il leur avoit este intime ou faict assavoir par lun dessusditz, et depuis 
allassent hors, ilz seront tenuz de paier lamende de deux solz, Inquelle amende sera 
au prouffict de ladicte Confrarie (a. 2). 

IV 

Item, ordonnèrent que le Prévost le fera assavoir après que ledict chirurgien 
sera trespasse, et feront chanter une messe de requiem en leglise de St Cosme, a 
laquelle messe les chirurgiens seront tenuz a estre, sur peine de lamande de deux 
solz parisis, a tourner au prouffict de ladicte Confrarie. 



Item, ordonnèrent lesdilz Chirurgiens, que se il avenoit que aucun des Maistres 
chirurgiens confrère soit trespasse, il est de raison que quatre des plus auctorisez 
chirurgiens portent le poille sur le corps au moustier et en terre : Et mesmement 
aussy quatre des Bacheliers ou plus seront tenuz de porter le corps aussy au mous- 
tier et en terre : Et ou cas que les amis du trespasse le vouldroient faire porter par 
aucuns portes chappes ou aucuns varies, ilz le peuvent faire (a. 3). 

VI 

Item, se le Prévost desditz chirurgiens faict faire aucune assemblée par le consentement 
des Jurez ou daucun Maistre ' : Et il est faict assavoir tant aux Maistres comme aux 
Bacheliers, ilz encourront en lamende ou cas qu'ilz ny vendront. Et si ilz vont hors 
depuis quil leur aura este intime, toutevoies aussy bien encourront ilz en amende, 
laquelle amende sera aux Maistres a six deniers et aux Bacheliers a douze deniers, 
et au prouffict de ladicte Confrarie, et seront leurs excusalions nulles. Et aussy 
lesdictes assemblées se feront a Saint Jacques de la boucueme, se le Prévost de 
ladicte Confrarie ne mande autre lieu expressément (a. i). 

VII 

Item, se aucun chirurgien ne veult paier ladicte peine quant il y sera encouru, le 
Prévost de ladicte Confrarie le doit et peut faire convenir devant juge ordinaire, aflin 
que ledict juge le contraigne de paier, et quil soit repute pour parjure tant quil 
ayt paye (a. 4). 

VIII 

Item, lesditz chirurgiens ordonnèrent, que se aucun Maislre chirurgien est villenc 
daucun Bachelier en chirurgie, et il soit notoire chose entre les autres Maistres chi- 
rurgiens : icelluy Bachelier sera tenu de payer la somme de vingt solz parisis pour 
lamende au prouffict de ladite Confrarie, etung cierge d'une livre pesant pour ayder 



1. Pour faire assemblée est nécessaire pour garder tordre avoir le consentemeiil des 
deux Jurez perpétuels du Roy au Cliàlelet et Collège, et en leur absence dautre Maistre 
comme le Doyen et ceulx que lesditz Jurez mandent (Uelanoue). 

a dire les messes de ladicte Confrarie : et aveques se sera aussy tenu de crier mercy 
audict Maistre qui aura este injurie, en la présence desditz Maistres, sy plaistaudict 
qui aura este injurie, et ou cas que ledict Bachelier ny veult obeyr, il est tenu pour 
parjure, et lwj pcult on denier le degré de la Licence. 

Et pareillement, lesdilz chirurgiens ordonnèrent, que se aucun Maistre chirurgien 
est villene ou injurie daucun Licencie ou autre Maistre chirurgien, icelluy injuriant 
sera tenu de payer lamende telle que le Prévost et la communaulté ordonneront, sur 
peine destre réputé pour parjure de ladicte communaulté (a. o et 0). 

IX 

Item, ordonnèrent que quiconque sera Prévost de ladicte Confrarie, sera tenu de 
pourchacier lesdites peines et les autres choses nécessaires a ladicte Confrarie, aux 
coux et despens de la dessusdite Confrarie (a. 6). 



Item, ordonnèrent de non révéler le secret de la compaignie des Chirurgiens quant 
on est a le.ramcn ou en aucune collation, sur la peine destre réputé pour parjure 
et de paier lamende de cinq solz, ou a la voullonte desdilz Jurez et d'aucuns Maistres, 
au prouflict de ladicte Confrarie, si ce nestoit chose licite a révéler (a. 7). 

XI 

Item, ordonnèrent que tous ceulx qui vouldront entrer en ladicte Confrarie comme 
Chirurgiens, payeront un franc pour entrer. 

XII 

Item, ordonnèrent que lesditz Chirurgiens entrans en ladicte Confrarie doibvent 
jurer avant quilz soient receus, par les sermuns dessusdilz, a tenir bien et loyaument 
a leur pouvoir tous les pointz et eslatus de ladicte Confrarie (a. 8). 

XIII 

Item, ordonnèrent que comme il est et puet estre a Paris, par procès de lemps, 
aucunes gens qui sentremettent de loffice de Chirurgie, et toulesvoies ilz ne sont 
pas soufflsans a ce faire, et par ce en puet ensuivre moult de peiïlz, pour laquelle 
chose fut ordonne que lesdilz Chirurgiens mettent peine de expeller lesditz faux 
pratiquans, selon la teneur de leur privilège : et ce point soit très estroitement tenu 
et pourchasse, aux dépens de ladicte Confrarie (a. 20). 

XIV 

Item, ordonnèrent que se aucun Chirurgien Maistre, confrère de ladicte Confrarie, 
par cas de fortune, devenoit pauvre, que lesditz Chirurgiens confrères seront tenuz 
ayder audict pauvre Chirurgien, chacun du sien, selon son pouvoir et son vouloir, 
selon lestât dudict decheu (a. 21). 

XV 

Item, ordonnèrent que se il avenoit que aucun Maistre Chirurgien eust visite 
aucun malade en cas de nécessite ou autrement, et il plaisoit au malade ou a ses 



12 PREMIERS STATUTS 



parens d'avoir autre chirurgien pour le visiter, le survenu sera tenu de faire con- 
tenter le premier, après la Visitation faicte par ledit survenu, selon le cas et la qualité 
de la personne. Et ou cas que ledict premier Chirurgien ne seroit content du salaire 
a luy faict, icelluy pourra avoir recours au Prévost et communaulte desditz Chirur- 
giens, pour en disposer ainsy quil appartiendra, et qui- fera autrement il sera repute 
pour parjure et prive de ladicte communaulte, et payera lamende d'un marc dargent 
applique au prouflict de ladicte Confrarie (a. 22). 

XVI 

Item, nul Chirurgien ne doit oster juridiction nulle a nul de ses compaignons, 
sur peine destre repute pour parjure et de paier lamende dun marc dargent, 
ne ne doit prendre juridiction s'il nest Maistre. Et pareillement, lesditz Chirurgiens 
ordonnèrent, que nul Maistre passe de nouvel (nouvellement reçu) ne pourra 
tenir ni exercer nulle juridiction a son propre et prive nom, pour les inconve- 
niens qui en pourroient ensuir, jusques a quatre ans du moius, et de cet article 
ung chacun Maistre Chirurgien est lenu de eu faire lettre souhs son seing manuel, 
avant quil soit passe Maistre, cl la bailler au Prévost de la communaulte desdilz 
Chirurgiens (a. 23-24). 

XVII 

Item, lesditz Chirurgiens ordonnèrent, que tous Chirurgiens qui seront passez pa r 
lexamen touchant la Licence, seront tenuz de payer avant quilz ayent la Maistrise, et 
devant quilz soient présentez devant monsieur le Prévost de Paris ou son Lieutenan t, 
par le Prévost et communaulte desdilz Chirurgiens, pour faire le sermen acous- 
tumez, la somme de douze escuz dor, sauf la grâce des Maistres. 

Item, ordonnèrent que, devant quilz soient présentez a Monsieur le Prévost de 
Paris ou son Lieutenant, iceulx Licentiez doivent paier auxdilz Maistres Chirurgiens, 
le jour quilz recevi ront le bonnet Magistral au chappitre de Lhostel Dieu de Paris, comme 
on a acouslume de faire, a charnu desditz Maistres, ung bon bonnet double tainct en 
escarlatte et gans doubles violez ayant brodurt et houppe de soye : Lesquelz bonnets et 
gans le Prévost de la communaulte desditz Chirurgiens doit choisir, appelé avecques 
luy ung ou deux des Maistres de ladicte communaulte avecques ledict Licentie ou 
son commis, et après ce ledict Prévost les doit seller du seau de ladicte Confrarie 
et les bailler a son compaignon, et doit aussy bailler aux Bacheliers, a chacun, une 
paire de gans simples Et au partir dudict Hosfel Dieu, il doit paier ung disner 
solempnel, comme il est acoustume de ce faire (a. 25,26). 

XVIII 

Item, chacun Maistre doit porter honneur a son devancier (a. 27). 

XIX 

Item, quiconque sera Prévost, il est raison quil soit appelé aux collations l , si ce nest 
pas sermens, qui se font anal lan (annuellement] en la Ville de Paris, sil plaist à 
ceulx qui font faire les collations (a. 28;. 



1. Cest-à-dire assemblées (Delanoue). 

XX 

Item, ceux qui sont Jurez doibvent eslre assis en lexamen audessus : et le Prévost de la 
Confrarie après eux. Et doibvent demander lesdietz Jurez les derreniers : Et aussy 
ledict Prévost doit demander avant eulx Et mesmement en responces, avant les- 
ditz Jurez doit déposer en son ranc, et les autres Licentiez doibvent ensuyvant par 
ordre (a. 29). 

XXI 

Item, quant Ion faict ung Maistre, Ion doit lire les ordonnances, et luy faire jurer 
sur Sains (sur les Saints) a les tenir loyaument. Et quant ung nouveau Maistre sera 
liantie, il sera tenu de donner au clerc de ladicle confrarie deux francs du moins 
ou sa robe sil luy plaist, maisque la robe vaille plus de deux francs, avant que Ion 
lui donne sa Licence., affin de ecbever (écarter) les perilz qui en peuvent ensuivre 
pour lame (a. 30). 

XXII 

Item, ces ordonnances doibvent estre leues tous les ans, presens tous les Maistres 
et Bacheliers, aux comptes lendemain (de la fête) de la confrarie, et qui ny est doit 
paier cinq solz, sil na essoine (excuse) raisonable (a. 9). 

XXIII 

Les ordonnances dessusdites, les plus grant parties, furent ordonnées par feu Ma Jehan 
Piturd et plusieurs autres chirurgiens, lan de grâce mil ij. c. LXYiij, Lesquelz chirur- 
giens, lesdilz estaluz et ordonnances jurèrent par leurs sermens, si comme dessus est 
dict, devant lofficial de Paris, a tenir ferme et stable (a. 31). 

XXIV 

Lesquelles ordonnances dessusdites, les chirurgiens a présent demourans a Paris, Cest 
assavoir, Ma Henry de Moran, a présent Jure du Roy nostre sire : et Ma Geoffroy 
du Costil, maistre Jeqan de Vinieres, Ma Jeuan Drouart, maistre Symon Bour- 
geois, maistre Oudart de ïriquetot, maistre Jeuan de Troyes : Et Ma Jehan le 
Grant, tous ensemble et chacun pour soy, jurèrent et ordonnèrent a tenir ferme- 
ment ces presens estatutz et ordonnances dessusdites : Et fut ce confirme par lesditz 
chirurgiens, l'an mil trois cens soixante et dix neuf (a,. 3i). 

Additions de Van 1396. 

XXV 

Item, ordonnèrent que nulz ne sera tenu pour Bachelier si ne vient a lexamen, affin 
que les Maistres sachent quil seet. Et selon ce quilz saront, les Maistres les doib- 
vent appeler Bacheliers et traittier amiablement, en payant deux escuz dor. 

XXVI 

Item, se aucuns des jeunes hommes gui se dient a présent Bacheliers, ou ceulx qui 
vendront ou temps avenir, pour les inconveniens qui en pourroient ensuivre, ne 
veulent jurer lesditz estatus, et venir a lexamen quant il sera commande des Mais- 
tres, Les ditz maistres le doibvent débouter a toujours mais de Licence et de leur 
compaignie, et les faire pugnir par justice, car autrement se perdroit la science de 
chirurgie (a. il). 

XXVII 

Item, nul Bachelier ne doit tenir varlet comme aprentiz, si nest par le congie des 
Maislres. Et se aucun a servi ceulx qui se (lient Bacheliers, se nest par le congie 
des Maislres, et le Bachelier et aprentiz doibvent estre déboutez hors de Licence et 
compaignie des Maistres : car nul ne sera ja bon Maistre si ne prent bonne forme, 
de bon Maistre, de disciple et daprentiz (a. 12). 

XXVIII 

Item, que nulz despens ne se facent de largent qui est en la boeste, lequel est 
venu daumosnes, si ce nest au service Nostre Seigneur : Et se aucunement ya des- 
pence outre la recepte du siège, que ce soit aux despens de ceulx qui feront la pro- 
vision, ou de ceulx qui les biens useront, si ce nest du commandement des Jurez et 
Prévost, et aucuns autres Maistres (a. 32). 

XXIX 

Item, que nulz Maistres neprengnent nuh aprentiz se Hz ne sont hiaux et bien formes, 
et que lesdilz Maistres ayent bonnes lettres deulx : Et si avenoit que lesditz 
aprentiz se vousissent partir de leurs Maistres devant leur temps et terme faict et 
acompli, contre la voulente de son maistre, que nulz Maistres ne les preignent, ne 
reçoivent, ne laissent avec eul.e aler, ne pratiquer, ne aprendre, jusques a tant quil ait 
bonne lettre de quittance de son dit maistre : Et se il avenoit que sondit Maistre luy 
fut trop rigoureux, que les lurez du Chastellet, appelle avec eux des plus souffisans 
maistres puissent, sur ce pourvoir, selon ce que a raison appartient (a. 34). 

XXX 

Item, que nulz Maistres ne Bachelier ne prengent nulz apprentiz se Hz ne sont clercs 
grammariens pour faire et parler bon latin, car la science de chirurgie pourroit autre- 
ment venir au néant : car ce sera le prouffict et honneur de la science : Et est une 
chose en quoy le Roy et toutes gens de bien ont moult grant plaisir. Et ce point sur 
tous les autres soit garde (a, 33). 

XXXI 

Item, afferment et jurent les Maistres qui sont a présent a tenir lesdites ordonnances 
et estatus fermes et estables. Cest assavoir, maistre Jean le Grant : Maistre Jehan 
de Troyes, chirurgiens Jurez du Roy notre Sire, Maistre Jehan le Conte, Prévost 
desditz chirurgiens, Maistre Symon Bourgeois, Maistre Oudart de Triquetot, 
Maistre Gille Dessoubzlefour, Maistre Robert le Bon, Maistre Guillaume du 
Coustil, Maistre Jehan Germe, et Maistres Jaques de Troies. Et firent ledict ser- 
ment, lan mil trois cens quatre vingtz et seize : le vingt huictiesme jour de septembre 
(a. 35). 



Additions de Van 1424. 

XXXII 

Item, jurèrent lesditz chirurgiens Maistres el Bacheliers, quilz ne visiteroient nul 
malade avecqiees Barbiers plus hault dune foiz ou de deux (a. 14). 

XXXlll 

Item, avecques les ordonnances dessusdites, ordonnèrent, affermèrent a tenir ferme 
et estable, les Maistres cy après nommez. Cest assavoir, Jehan le Conte, Henry de 
Troies, Adam Martin, Jehan Gillebert, Michiel le Charron, Jehan Dessoubzle- 
fodr, Jehan Fourtier, Guillaume de la Chappelle, Geuffroy Serre, Roger 
Renoult, Denis Palluau, que pour aucuns certains grans affaires et nécessitez 
que les dessus nommez ont et peuvent avoir affaire, pour les besongnes de ladite 
contrarie, que tous Bacheliers qui doresnavant passeront du jour de leur Licence 
ung moys ou six sepmaines, il -paieront ung marc dargent, se ilz nont congie desditz 
Maistres de alonguier ledit temps, au prouffict de la Contrarie. Faict km mil quatre 
cens vingt-quatre, le lendemain de la Saint Cosme (a. 15). 



Additions de l'an 1471. 



XXXIV 



Item, ordonnèrent lesditz chirurgiens, que tous inciseurs touchant {extraction de 
la pierre et aussy pour la cure de la roupture intestinale, qui seront trouves suffisans 
par les Maistres chirurgiens de Paris, sont tenuz de paier pour chacune incision 
pour lesditz cas, pour la confrarie de Sts Cosme et Damien fondée à Paris, la somme 
de treize blancs, lesquelz par serment lesditz inciseurs bailleront pour ladite Confrarie 
de leur propre argent, soient faictes lesdites incisions en la Ville ou Prevoste et 
Vicomte de Paris : Et de ceulx qui seront incisez en la Ville de Paris, ledict inci- 
seur sera tenu de bailler au Maistre chirurgien qui sera avecques luy, lesditz treize blancs, 
sur peine destre parjure, et de cinq solz parisis d'amende (a. 16). 

XXXV 

Item, ordonnèrent lesditz chirurgiens que tous ceulx qui ne venront aux octaves 
deSaincl Cosme a Luzarchcs, paieront autant comme ung chacun de ceulx qui yront 
despendra de bouche (dépensera pour vivre), tant a laler comme au venir, et ny 
aura quelque excusalion, soit sain ou malade (a. 17). 

XXXVI 

Item, ordonnèrent cedit jour les dessusditz Maistres chirurgiens, que comme il a 
este acoustume par leurs prédécesseurs, que ung chacun Maistre Licentie en chirurgie 
a Paris sera tenu de degré en degré a tenir le baston de la confrarie des glorieux 
martirs St Cosme et St Damien, nonobstant que aucuns diceulx feussent ou 
allassent demourer hors de ladite Ville de Paris : Lesditz Maistres demourans et 
regens ladicte confrarie seront tenuz a le faire assavoir ausditz absens. Et sera tenu 
ung chacun qui prent ledit baston de paier ledict jour que il prent, pain, vin et 
poires après vespres : et le lendemain, jour des comptes, doit paier lapitance : Cest 
assavoir, buef, mouton, oe (oie)salleeetles pastes, et ce cest a jour de poisson, il doit 
paier ledit poisson : Et lannee ensuivant il doit paier et faire faire le luminaire, lequel 
doit estre de trente deux livres de cire, cest assavoir quatre cierges, chacun de quatre 
livres, et deux torches, chacune de viij livres : mais on luy doit bailler le vieulx 
luminaire : Et avecques ce doit paier les chappeaux (de fleurs pour les Saints), herbe 
verd, et le may, et mesmement après vespres ladite vigille il doit paier, pain, vin 



16 PREMIERS STATUTS 



et poires. Et quant est de donner a leuvre, au cure, et a ladite Confrarie, on sen 
rapporte a la bonne discrétion dudit bastonnier, et ne paiera la Confrarie que le 
pain et le vin (a. 18). 

XXXVII 

Item, derechef ordonnèrent lesdilzMaistres, pour les difficultez qui sont survenues 
touchant larticle faisant mention du ooyaige de Luzarches, que ung chacun maistrc 
qui sera défaillant daller audit voyaige de Luzarches, il paiera pour le deffault la 
somme de douze solz parisis. Faict lan mil quatre cens soixante cl unze, — nonobstant 
que la femme dudict Maistre défaillant y voise, elle paiera autant comme ung des 
Maistres, et ne sera ledict Maistre son mary delïaillant eu quelque manière excuse quil 
ne paye ladite somme de douze solz parisis. Et se aucun desditz Maistres mayne sa 
femme seulement avec luy, ledict maistre et sa femme ne paieront que pour une 
teste. Faict lan dessusdit par les Maistres qui sont de présent, cest assavoir, Denis 
Oudault, Pierre de Voutenay, Regnault Piquot, Jehan Blondeau, Jaques 
Palluau, Jehan Peuple, Jehan Malesie et P-obert Morillon, le jour du retour de 
Luzarches, après les comptes fais et paraphes (a. 19). 

Et au bas est escript en latin : 

Nos hieronimus Delanoue et Ludovicus Hubert D. et M. in chirurgia : Regiae 
facultatis 1). chirurgorum Rectores : Ac praepositura parisiensis Regia nostri llen- 
rici quarti christianissimi in Castelleto stabillitae substituti et jurati : praeterea 
dict. Hubert confralernitatis B. Martirum Cosmae et Damiani Collegii, facultatisque 
Regiae D. et M. chirurgorum juratorum nunc praepositi : (idem facimus, assevera- 
musque haec superiora, gallico sermone 37 articulis notata et descripta autiqua et 
authentica esse statuta dicti ordinis seu Collegii M. et D. chirurg. Paris, eaque ut 
et recentiora a nobis et consocijs nostris recepta, et ut authentica observata : Ideo 
ut certa fides ad praedicta statuta authentica habeatur chirographia nostra sub- 
scripsimus, comprobavimusque : Anno salutis nostrae millesimo sexcentesimo tertio, 
pridie Calend. octob. 

Signe Dalanoue et Hubert. 




Coulouimiers. — Imp. Paul BRODAHD. 

